১২ মেগাপিক্সেল আর ৮ মেগাপিক্সেল ক্যামেরার মধ্যে পার্থক্য কী? আদতে তেমন কোনো পার্থক্য চোখে পড়ে না। ছবির মান নির্ভর করে ক্যামেরা সেন্সর কী পরিমাণ আলো গ্রহণ করে তার ওপর। সাধারণত বড় সেন্সরে বড় পিক্সেল থাকে এবং পিক্সেল যত বড় হয় এটি তত বেশি আলো গ্রহণ করতে পারে। তাই মেগাপিক্সেলের সংখ্যার চেয়ে মেগাপিক্সেল আকার বেশি গুরুত্বপূর্ণ। প্রযুক্তিবিষয়ক ওয়েবসাইট টেকক্রাঞ্চের প্রযুক্তি বিশ্লেষক ম্যাথিউ প্যানজারিনো মেগাপিক্সেলের ভূমিকা প্রসঙ্গে বলেন, ধরুন ঝড়বৃষ্টিতে একটি অঙ্গুষ্ঠানা (সেলাইয়ের জন্য আঙুলের টোপর) ধরে বৃষ্টি ধরার চেষ্টা করছেন। আপনার অঙ্গুষ্ঠানা যত বড় হবে, তত বেশি বৃষ্টি আপনি তত কম সময়ের মধ্যে ধরতে পারবেন। মেগাপিক্সেলের রূপক অর্থে অঙ্গুষ্ঠানা ব্যবহারের কথা বলা হয়েছে। আপনি যদি কয়েকটি অঙ্গুষ্ঠানার পরিবর্তে কয়েকটি বালতি দিয়ে চেষ্টা করেন আরও ভালোভাবে বৃষ্টির ফোঁটা ধরতে পারবেন।